marsh-mellow/hindi_wikipedia huggingface dataset:
210अफ़ार द्रोणी का नक़्शा
210डनाकील रेगिस्तान का एक दृश्य
अफ़ार द्रोणी, डनाकील द्रोणी या अफ़ार त्रिकोण अफ़्रीका के सींग के पास स्थित एक धंसा हुआ इलाक़ा है जो तीन देशों (इरीट्रिया, इथियोपिया और जिबूटी) में फैली हुई है। यह एक बंद जलसम्भर है जिसमें सिर्फ़ एक नदी (अवाश नदी) दाख़िल होती है जिसका पानी कुछ खारी झीलों में रुक जाता है। अफ़र द्रोणी महान दरार घाटी का सुदूर उत्तर-पूर्वी हिस्सा है।

 विवरण 
अफ़्रीका का सबसे निचला बिंदु इस द्रोणी में स्थित असल झील में पाया जाता है और समुद्रतल से १५५ मीटर नीचे है। यहाँ डनाकील रेगिस्तान भी मौजूद है। अफ़ार द्रोणी में दल्लोल नाम की बस्ती भी स्थित है जो दुनिया की सब से गरम जगहों में से मानी जाती है। यहाँ बारिशों का मौसम सितम्बर से मार्च तक चलता है और सबसे कम तापमान २५ डिग्री सेंटीग्रेड तक जाता है। गर्मियाँ मार्च से सितम्बर तक चालतो हैं जब तापमान ४८ डिग्री तक पहुँच जाता है।

 नए सागर का जन्म 
२००५ में एक ब्रिटिश-इथियोपियन वैज्ञानिक दस्ते ने तीन हफ़्तों में अफ़ार द्रोणी में एक ८ मीटर बड़ी खाई फटते हुए देखी। यह खाई ज़मीन के नीचे प्लेट विवर्तनिकी से प्लेट हिलने का एक स्पष्ट संकेत था। वैज्ञानिकों का मानना है के इस प्रतिक्रिया से अंत में जाकर अफ़्रीका का पूर्वी हिस्सा मुख्य अफ़्रीका के महाद्वीप से अलग हो जाएगा और इनके बीच एक नया समुद्र बन जाएगा। हमारे युग में जो अफ़ार द्रोणी है वह करोड़ों वर्ष बाद इस नए समुद्र के फ़र्श का हिस्सा होगा।  ' ' (भूवैज्ञानिक एक नए महासागर का जन्म देख रहे हैं) , रोनल्ड पीज़ (लेखक), बी बी सी ख़बरें, ८ दिसम्बर २००५.

 इन्हें भी देखें 
 बन्द जलसम्भर
 नमक के मैदान

 सन्दर्भ 

श्रेणी:द्रोणियाँ
श्रेणी:अफ़ार प्रदेश
श्रेणी:इथियोपिया का भूगोल
श्रेणी:इरित्रिया का भूगोल
श्रेणी:जिबूती का भूगोल
श्रेणी:हिन्दी विकि डीवीडी परियोजना
श्रेणी:हिन्दी विकि डीवीडी परियोजना परीक्षित लेख
अफ़ार प्रदेश ( ,  ) इथियोपिया के ९ जाति-आधारित प्रदेशों का सबसे उत्तरी प्रदेश है। यह पहले प्रदेश-२ के नाम से जाना जाता था। इसकी उत्तरी सीमा इरित्रिया और पूर्वी सीमा जिबूती से लगती हैं। यहाँ अफ़ार भाषा बोलने वाले अफ़ार लोग बहुसंख्या में हैं और प्रान्तीय आबादी का लगभग ९० हैं।" 2007 :  " ,  2.1, 2.5, 3.1, 3.2, 3.4 प्रसिद्ध अफ़ार द्रोणी इस प्रदेश के उत्तर में स्थित है और महान दरार घाटी का हिस्सा है। अफ़ार प्रदेश की राजधानी सेमेरा है, जो एक नवनिर्मित शहर है।

 इन्हें भी देखें
अफ़ार लोग
इथियोपिया के उपविभाग

 सन्दर्भ 

श्रेणी:अफ़ार प्रदेश
श्रेणी:इथियोपिया के उपविभाग
अफ़ार () एक अफ़्रीकी भाषा है जो इथियोपिया, इरीट्रिया और जिबूती में बोली जाती है। इस भाषा को बोलने वालो की संख्या १४-१५ लाख के लगभग है। इससे मिलती जुलती भाषा है साहो भाषा।

भाषा, अफ़ार
अफ़ार, जिन्हें क़फ़ार और दनाकिल भी कहते है, अफ़्रीका के सींग के क्षेत्र में रहने वाला एक समुदाय है। वे मुख्य रूप से इथियोपिया के अफ़ार प्रदेश में और उत्तरी जिबूती में रहते हैं, हालांकि इसके कुछ सदस्य इरित्रिया के दक्षिणी भाग में और सोमालिया भी बसे हुए हैं। वे अफ़ार भाषा बोलते हैं।

 इन्हें भी देखें
अफ़ार भाषा

 सन्दर्भ 

श्रेणी:अफ़ार प्रदेश
श्रेणी:इथियोपिया की मानव जातियाँ
श्रेणी:जिबूती की मानव जातियाँ
श्रेणी:इरित्रिया की मानव जातियाँ
श्रेणी:सोमालिया की मानव जातियाँ
अफ़्ग़ान अफ़्ग़ानी (, ; चिह्न:   . "      2013-05-13    ."  26  2011.; कोड: ) अफ़्ग़ानिस्तान की आधिकारिक मुद्रा है यह 100 पुलों में विभाजित है, हालाँकि पुल के सिक्कों अब प्रसार में नहीं है।कब? पोलैंड में मुद्रित, अफ़्ग़ानी देश के केंद्रीय बैंक, द अफ़्ग़ानिस्तान बैंक () द्वारा प्रबंधित है।

अफ़्ग़ानी को 1923 में परिचय किया गया था किंतु इसे अनौपचारिक रूप में रुपया कहलाया जाता है, क्योंकि इसने अफ़्ग़ान रुपये का स्थान लिया था। वर्तमान एक अमेरिकी डॉलर का मूल्य 65 अफ़्ग़ानी है।

संदर्भ

श्रेणी: 4217 वाले मुद्राएँ
श्रेणी:एशिया की मुद्राएँ
अफ़्ग़ानिस्तान का राष्ट्रीय प्रतीक अफ़्ग़ानिस्तान अमीरात का राष्ट्रीय प्रतीक है। 1901 से इसे देश के ध्वज में चित्रित किया गया है।

 इतिहास  

कुछ प्रतीक में अलग वर्ष चित्रित हैं। 

हिजरीई.आयोजनप्रतीक۱۲۹۸1298 सौर1919  1920स्वतंत्रता2004  2021١٣٤٨1348 चंद्र1929  1930नादिर शाह का राज तिलक1931  1973, 1992  2002, 2002  2004١٣٥٢1352 सौर1973  1974अफ़्ग़ानिस्तान गणराज्य की स्थापना1974  1978١٤١٥1415 चंद्र1994  1995तालिबान का उदय1996  2001, 2021 से

यह भी देखें
 अफ़्ग़ानिस्तान का ध्वज

संदर्भ

श्रेणी:राष्ट्रीय प्रतीक
अफ़्गान उड़न गिलहरी (  ), जिसका वैज्ञानिक नाम इओग्लाओकोमिस फ़िम्ब्रीऐटस बाबेरी (  ), एक प्रकार की उड़न गिलहरी है जो अफ़्ग़ानिस्तान में पाई जाती है। यह भारत में मिलने वाली कश्मीर उड़न गिलहरी की उपजाति है। जीववैज्ञानिक वर्गीकरण की दृष्टि से यह कृतंक (रोडेन्ट) गण के स्क्यूरिडाए कुल की सदस्य है। यह अफ़्ग़ानिस्तान में बहुत स्थानों में मिलती है और इसे संकटमुक्त माना जाता है।

 इन्हें भी देखें 
 कश्मीरी उड़न गिलहरी
 उड़न गिलहरी

 सन्दर्भ 

श्रेणी:उड़न गिलहरियाँ
श्रेणी:अफ़्गानिस्तान के स्तनधारी
अफ़्गानिस्तान का राष्ट्रगान'  - मिल्लि सुरूद'';  - "सुरूद-ए मिल्ली'''") आधिकारिक रूप से मई १८१७ में पनाया गया था। अफ़्गानिस्तान के संविधान की धारा २० के अनुसार, "अफ़्गानिस्तान का राष्ट्रगान पश्तो में होगा" और जिसमें "ईश्वर महानतम है" और अफ़्गानिस्तान के नस्लीय समूहों का उल्लेख होगा। गीतिकाव्य अब्दुल बरी जहानी द्वारा लिखित और संगीतकार हैं जर्मन-अफ़्गान मूल के बाबरक वसा।

 गीतिकाव्य - पश्तो में
अफ़्गानिस्तान का राष्ट्रगानपश्तो  पश्तो लिप्यन्तरण  अनुवादपहला छन्द दा वतन अफ़्ग़ानिस्तान दईदा इज़त द हर अफ़्ग़ान दईकोर द सोले कोर द तूरे,हर बचई ये क़हरमान दईयह अफ़्गानिस्तान भूमि,यह प्रत्येक अफ़्गान का गौरव हैशान्ति की भूमि, तलवार की भूमि,इसका प्रत्येक पुत्र बहादुर हैदूसरा छन्द दा वतन द टोलो कोर दई, द बलोचो, द उज़बेकोद पख़्तूनो, ओ हज़ारावो, द तुर्कमनो, द ताजेकोयह प्रत्येक जनजाति का देश है,बलोचों की भूमि और उज़्बेकों कीपश्तूनों और हाज़राओं की,तुर्कमनों और ताजिकों कीतीसरा छन्द हम अरब, ओ गुजर अस्त,पामीरयान, नूरिस्तानयान,ब्राहूई दी, क़िज़िलबाश दी,हम अइमाक़, हम पाशायानउनके साथ, अरबों, गुर्जर पामिरियों, नूरिस्तानीयोंब्राहुइयों की और किज़िलबाशों की,एमाक्यों और पाशाइयों की भीचौथा छन्द दा हीवाद बा तल द्ज़ले-झ़ी-गी,लका ल्मर पर श्न आसमान,प सीने के द आस्या बा,लका ज़ड़ा वी जावीदानयह भूमि सदैव चमकती रहेगी,जैसे नीले अम्बर में सूरजऐशिया की छाती पर,यह सदा के लिए हृदय समान रहेगीपाँचवा छन्द नूम द हक़ मो दई रहबर,वायू अल्लाहु अकबर,वायू अल्लाहु अकबर,वायू अल्लाहु अकबरहम एक ईश्वर का पालन करेंगेहम सब कहेंगे, "ईश्वर सबसे महान है!",हम सब कहेंगे, "ईश्वर सबसे महान है!",हम सब कहेंगे, "ईश्वर सबसे महान है!"

 गीतिकाव्य - फ़ारसी (दरी) में 
अफ़्गानिस्तान का राष्ट्रगानफ़ारसी (दरी)  फ़ारसी (दरी) लिप्यन्तरण  अनुवादपहला छन्द इन किश्वरे अफ़ग़ानिस्तान अस्तइन इज़्ज़ते हर अफ़ग़ान अस्तख़ाने सुल्ह ख़ाने शम्शीरहर फ़रज़ंदश क़हरमान अस्तयह अफ़्गानिस्तान भूमि,यह प्रत्येक अफ़्गान का गौरव हैशान्ति की भूमि, तलवार की भूमि,इसका प्रत्येक पुत्र बहादुर हैदूसरा छन्द इन किश्वर ख़ाने हमे अस्त, अज़ बलूच, अज़ अज़्बेक, अज़ पश्तून, व हज़ारहा, अज़ तुर्कमेन, व ताजेक यह प्रत्येक जनजाति का देश है,बलोचों की भूमि और उज़्बेकों कीपठानों और हाज़राओं की,तुर्कमनों और ताजिकों कीतीसरा छन्द    हम अरब, ओ गुजर अस्त,पामीरीहा, नूरिस्तानीहा,ब्राहुई अस्त, व क़ेज़िलबाश अस्त,हम आईमाक़, व पशाय हाउनके साथ, अरबों की और गुर्जरों की,पामिरियों, नूरिस्तानीयोंब्राहुइयों की और किज़िलबाशों की,एमाक्यों और पाशाइयों की भीचौथा छन्द इन किश्वर हमीशा ताबान ख़्वाहिद बूद,मिसले आफ़ताब देर आसमान कबूद ,देर सीन्हे आस्य,लहम मिसले क़ल्ब जावीदानयह भूमि सदैव चमकती रहेगी,जैसे नीले अम्बर में सूरजऐशिया की छाती पर,यह सदा के लिए हृदय समान रहेगीपाँचवा छन्द नाम हक़ अस्त मा रा रहबर,मैगूएम अल्लाहु अकबर,मैगूएम अल्लाहु अकबर,मैगूएम अल्लाहु अकबर हम एक ईश्वर का पालन करेंगेहम सब कहेंगे, "ईश्वर सबसे महान है!",हम सब कहेंगे, "ईश्वर सबसे महान है!",हम सब कहेंगे, "ईश्वर सबसे महान है!"

राष्ट्रगान, अफ़्गानिस्तान का
राष्ट्रगान, अफ़्गानिस्तान का
अफगानिस्तान क्रिकेट टीम का सितंबर और अक्टूबर 2016 में बांग्लादेश दौरे के लिए तीन एक दिवसीय अंतरराष्ट्रीय (वनडे) मैच खेलना निर्धारित है। यह एक टेस्ट खेलने वाले जिम्बाब्वे के खिलाफ अफगानिस्तान की पहली द्विपक्षीय श्रृंखला होगी। वनडे सीरीज शुरू होने से पहले बांग्लादेश क्रिकेट बोर्ड एकादश और अफगानिस्तान बीच एक एकदिवसीय अभ्यास मैच होगा।

खिलाड़ी
 मशरफे मुर्तज़ा ( कप्तान)
 शाकिब अल हसन
  मोसद्देक हुसैन
 नासिर हुसैन
 रुबेल हुसैन
 तमीम इकबाल
 टैजुल इस्लाम
 शफीकुल इस्लाम
 इमरूल कायेस
 महमूदुल्लाह
 मुशफिकुर रहीम
 सब्बीर रहमान
 सौम्या सरकार असगर स्तानिक्ज़ै ( कप्तान)
  फरीद अहमद
 मीरवाइज अशरफ
  आमिर हमजा
 इश्नुल्लाह
 करीम जानत
  राशिद खान
 नवरोज़ मंगल
 मोहम्मद नबी
 शब्बीर नूरी
 रहमत शाह
 हष्मातुल्लाह शायदि
 मोहम्मद शहजाद
 समीउल्लाह शेनवारी
 नवीन-उल-हक
 दौलत जादरान
 नजीबुल्लाह जादरान

टूर मैच
लिस्ट ए : बांग्लादेश क्रिकेट बोर्ड एकादश बनाम अफगानिस्तान 

वनडे सीरीज
1ला वनडे

2रा वनडे

3रा वनडे

श्रेणी:२०१६ की क्रिकेट प्रतियोगिताएँ
श्रेणी:अफ़्गानिस्तान क्रिकेट टीम का बांग्लादेश दौरा
अफगानिस्तान क्रिकेट बोर्ड जिसे पूर्व में अफगानिस्तान क्रिकेट फेडरेशन के नाम से जाना जाता है। यह आधिकारिक रूप से सरकारी विभाग है वर्तमान में इसका मुख्यालय काबुल अफ़ग़ानिस्तान में है।

श्रेणी:अफ़्गानिस्तान में क्रिकेट
श्रेणी:क्रिकेट प्रशासन
अफगानिस्तान अंडर-19 क्रिकेट टीम (पश्तो:   ۱۹  ) अंडर-19 अंतरराष्ट्रीय क्रिकेट में अफगानिस्तान देश का प्रतिनिधित्व करती है।

अफगानिस्तान 2009 में अंडर-19 क्रिकेट विश्व कप क्वालीफायर में दूसरे स्थान पर रहा जो कनाडा में आयोजित किया गया था। टीम ने सिएरा लियोन, हांगकांग, वानुअतु, संयुक्त राज्य अमेरिका, युगांडा, नीदरलैंड्स, पापुआ न्यू गिनी पर जीत हासिल की। टीम आयरलैंड और कनाडा से सिर्फ दो मैच हार गई। अफगानिस्तान ने 2011 के अंडर-19 क्रिकेट विश्व कप क्वालीफायर में चौथा स्थान हासिल किया, जिसने उन्हें 2012 के अंडर-19 क्रिकेट विश्व कप के लिए योग्यता प्राप्त की।

सन्दर्भ

श्रेणी:क्रिकेट टीम
अफ़्पाक शब्द अफ़ग़ानिस्तान और पाकिस्तान की लगी सीमा से लगे सरहद के आरपार दोनों देशों के क्षेत्रों के लिए प्रयुक्त होता है। यह शब्द अमरीकी राष्ट्रपति बराक ओबामा की विदेश नीति के तहत 2009 फ़रवरी में इस क्षेत्र के लिए नियुक्त विशेष दूत के कार्यक्षेत्र के नामांकरण के बाद हुआ। इस क्षेत्र में सशस्त्र सुन्नी इस्लामिक गुट तालेबान का प्रभाव बढ़ गया है। इसी समस्या के निदान हेतु रिचर्ड हॉलब्रुक की नियुक्ति की गई थी।

 इन्हें भी देखें 
 डूरंड रेखा

अफ़्पाक
अफ़्पाक
200अफ़्रिकानिस कुत्ता

अफ्रिकानिस दक्षिण अफ्रीकी कुत्तो का एक समूह है जिसे की नसल की मान्यता नहीं मिली है। यह माना जाता है कि यह प्राचीन मूल के है और अफ्रीका के हाउंड और परिआह कुत्तो से वंश गुण रखते हैं जो की सबसे पहले नाईस वेल्ली में देखने को मिले. इस नसल का स्वाहिली नाम उम्ब्वा वा की शेंजी है जिसका की मतलब साधारण, संकर जाति या "पारंपरिक कुत्ता" है। अफ्रिकानिस दक्षिण अफ्रीका में आदिवासी कुत्तों के लिए एक छाता नाम भी है।

  

अफ़्रिकानिस
अफ़्रीकी राष्ट्रीय कांग्रेस (अफ़्रीकन नेशनल कांग्रेस या (ए एन सी)) दक्षिण अफ़्रीका की शासन करने वाली पार्टी है। यह कांग्रेस ऑफ साउथ अफ़्रीकन ट्रेड यूनियंस (कोसाटू ()) एवं साउथ अफ़्रीकन कम्यूनिस्ट पार्टी (एस ए सी पी) के संग त्रिपार्टीय गठबंधन में है। यह अप्रैल 1994 से ही गैर-रंगभेद लोकतंत्र सरकार के स्थापित होने के साथ ही शसन कर रही है। अपने को बाएँ बाजू की अनुशासित शक्ति कहलाती है। यह सका मूल रूप ८ जनवरी १९१२ में ब्लोयम्फ़ाउंटेन में स्थापित हुआ था। 

200अफ्रीकन नेशनल कांग्रेस का ध्वज

 सन्दर्भ 

कांग्रेस, अफ्रीकन नेशनल
विकिपीडिया, निःशुल्क विश्वकोष से

अफ़्रीका की अर्थव्यवस्था में महाद्वीप का व्यापार , उद्योग , कृषि और मानव संसाधन शामिल हैं । 2019 तक , लगभग 1.3 बिलियन लोग  अफ्रीका के 53 देशों में रह रहे थे । अफ़्रीका एक संसाधन-संपन्न महाद्वीप है।  
 हालिया वृद्धि बिक्री, वस्तुओं, सेवाओं और विनिर्माण में वृद्धि के कारण हुई है। पश्चिम अफ्रीका, पूर्वी अफ्रीका, मध्य अफ्रीका और विशेष रूप से दक्षिणी अफ्रीका में 2050 तक संयुक्त सकल घरेलू उत्पाद 29 ट्रिलियन डॉलर तक पहुंचने की उम्मीद है।
200अफ्रीकी आर्थिक समुदाय (ए.ई.सी) मानचित्र
मार्च 2013 में, अफ्रीका को दुनिया के सबसे गरीब आबादी वाले महाद्वीप के रूप में पहचाना गया था; हालाँकि, विश्व बैंक को उम्मीद है कि यदि मौजूदा विकास दर जारी रही तो अधिकांश अफ्रीकी देश 2025 तक "मध्यम आय" स्थिति (प्रति व्यक्ति कम से कम यूएस  1,025 अमेरिकी डॉलर के रूप में परिभाषित) तक पहुंच जाएंगे। अफ़्रीका की ख़राब अर्थव्यवस्था के कई कारण हैं। ऐतिहासिक रूप से, भले ही अफ़्रीका में दुनिया के कई हिस्सों के साथ व्यापार करने वाले कई साम्राज्य थे, बहुत से लोग ग्रामीण समाजों में रहते थे। इसके अलावा, यूरोपीय उपनिवेशीकरण और बाद के शीत युद्ध ने राजनीतिक, आर्थिक और सामाजिक अस्थिरता पैदा की। 

सन १९९५ से २००५ तक अफ्रीका की अर्थव्यवस्था में सुधार आया और वर्ष २००५ के लिए यह औसतन ५ प्रतिशत रही। कुछ देश जैसे अंगोला, सूडान और ईक्वीटोरियल गिनी जिन्होंने अपने पेट्रोलियम भंडारों अथवा पेट्रोलियम वितरण प्रणाली का विस्तार किया ने औसत से अधिक विकास दर दर्ज की। विगत कुछ वर्षों में चीन ने अफ्रीकी देशों में काफी निवेश किया है। सन २००७ में चीनी उपक्रमों ने अफ्रीकी देशों में कुल १ बिलियन डॉलर का निवेश किया।  :       ,   ,   ,  2008

 क्षेत्रीय विभिन्नता 

 सन्दर्भ 

श्रेणी:अफ़्रीका
अफ़्रीका की अधिकांश नदीयाँ मध्य अफ़्रीका के उच्च पठारी भांग से निकलती हैं यहाँ खूब वर्षा होती है। अफ़्रीका के उच्च पठार इस महाद्वीप में जल विभाजक का कार्य करते हैं। नील, नाइजर, जेम्बेजी, कांगो, लिम्पोपो एवं ओरंज इस महाद्वीप की बड़ी नदियाँ हैं। महादेश के आधे से अधिक भाग इन्हीं नदियों के प्रवाह क्षेत्र के अन्तर्गत हैं। शेष का अधिकांश आन्तरिक प्रवाह-क्षेत्र में पड़ता है; जैसे- चाड झील का क्षेत्र, उत्तरी सहारा-क्षेत्र, कालाहारी-क्षेत्र इत्यादि। पठारी भाग से मैदानी भाग में उतरते समय ये नदियाँ जलप्रपात एवं द्रुतवाह बनाती हैं अतः इनमें अपार सम्भावित जलशक्ति है। संसार की सम्भावित जलशक्ति का एक-तिहाई भाग अफ़्रीका में ही कृता गया है। इन नदियों के उल्लेखनीय जलप्रपात विक्टोरिया (जाम्बेजी में), स्टैनली (कांगो में) और लिविंग्स्टोन (कांगो में) हैं। नील नाइजर, कांगो और जम्बेजी को छोड़कर अधिकांश नदियाँ नाव चलाने योग्य नहीं हैं।
 भूमध्यसागरीय जल अपवाह प्रणाली 
यह जल अपवाह प्रणाली अफ़्रीका के उत्तरी भाग में विस्तृत है। नील इस क्षेत्र की प्रमुख नदी है जो अफ्रीका की सबसे बड़ी झील विक्टोरिया से निकलकर विस्तृत सहारा मरुस्थल के पूर्वी भाग को पार करती हुई उत्तर में भूमध्यसागर में उतर पड़ती है। सफेद नील और नीली नील दो प्रमुख धाराओं से नील नदी निर्मित होती है। सफेद और नीली नील सूडान के खारतूम के पास मिलती है। इसका स्रोत वर्षा बहुल भूमध्यरेखीय क्षेत्र है, अतः इसमें जल का अभाव नहीं होता। इस नदी ने सूडान और मुश्र की मरुभूमि को अपने शीतल जल से सींचकर हरा-भरा बना दिया है। इसीलिए मिश्र को नील नदी का बरदान कहा जाता है। नीलीनील, असबास और सोबात इसकी सहायक नदीयां हैं।

 अटलांटिक महासागरीय जल अपवाह प्रणाली 
280अटलांटिक महासागरीय जल अपवाह प्रणाली
अटलांटिक महासागर अफ़्रीका महाद्वीप के पश्चिमी भाग में स्थित है अतः यह जल अपवाह प्रणाली महाद्वीप के पश्चिमी भाग में स्थित है। कांगो, नाइजर, सेनीगल, किनाने और ओरेंज इस अपवाह प्रणाली की प्रमुख नदीयां हैं। कांगो अफ़्रीका की दूसरी सबसे बड़ी नदी है। इसेजीरे नदी भी कहा जाता है। यह नदी टैगानिक झील से निकलती है। ४३७६ किलोमीटर की दूरी तय करने के बाद यह अटलांटिक महासागर में गिरती है। नाइजर गिनी तट की पहाड़ियों से निकलकर ४१०० किलोमीटर की यात्रा करने के बाद अटलांटिक महासागर में अपनी यात्रा समाप्त करती है। इसमें पानी की कमी रहती है क्योंकि यह शुष्क क्षेत्र से निकलती है तथा शुष्क क्षेत्र से ही बहती है। इसका प्रवाह मार्ग धनुषाकार है। नाइजर अफ़्रीका की तीसरी सबसे बड़ी नदी है। ओरेंज ड्रेकिन्सवर्ग पर्वत से निकलकर पश्चिम की ओर बहती है। यह गर्मीयों में सुख जाती है।

 हिन्द महासागरीय जल अपवाह प्रणाली 
यह अपवाह प्रणाली अफ़्रीका के पूर्वी भाग में विस्तृत है। इस क्षेत्र की प्रमुख नदियाँ हैं- जैम्बेजी, जूना, रुबमा, लिम्पोपो तथा शिबेली। जैम्बेजी (२,६५५ किलोमीटर) इस क्षेत्र की सबसे प्रमुख नदी है। यह दक्षिणी अफ़्रीका के मध्य पठारी भाग से निकलकर पूर्व की ओर बहते हुए हिन्द महासागर में गिरती है। जैम्बेजी अफ़्रीका की चौथी सबसे लम्बी नदी है। इस नदी पर अनेक जल प्रपात हैं अतः इस नदी का कुछ भाग ही नौकागमन योग्य है। विश्वप्रसिद्ध विक्टोरिया जलप्रपात इसी नदी पर है। लिम्पोपो नदी भी दक्षिण अफ़्रीका में पश्चिम से पूर्व बहती हुई हिन्द महासागर में गिरती है। इसे घड़ियाल नदी भी कहते हैं।

चाड झील के पास का क्षेत्र आंतरिक जल अपवाह का क्षेत्र माना जाता है क्योंकि इस क्षेत्र की नदियाँ झीलों में गिरती हैं। यह क्षेत्र सहारा के मरुस्थल में स्थित होने के बाद भी शुष्क नहीं है।

प्रणाली, अफ़्रीका की जल अपवाह
भाषा 
200भाषाई विभिन्नता को दर्शाता अफ्रीका का एक मानचित्र
युनेस्को के अनुसार अफ्रीका में २००० से भी ज्यादा भाषाएँ बोली जाती है। अधिकतर भाषाएं अफ्रीकी मूल की है परन्तु यूरोपीय एवं एशियाई प्रभाव भी देखा जा सकता है। अफ्रीकी भाषाओँ को निम्नलिखित समूहों में बांटा जा सकता है। 
 अफ्रो-एशियाई भाषाएँ मुख्या रूप से एशिया के सीमावर्ती प्रान्तों में बोली जाती है। यह प्रांत है हार्न ऑफ़ अफ्रीका, उत्तरी अफ्रीका, सहेल एवं दक्षिण पश्चिमी एशिया। 
 नीलो-साहरन भाषाएँ बोलने वाले लगभग ३ करोड़ लोग हैं जो निलोत जनजाति से संबन्ध रखते हैं। यह भाषा मुख्य रूप से चाड, इथियोपिया, कीनिया, सूडान, युगांडा और उत्तरी तंजानिया में बोली जाती है।
 नाइजर-कांगो भाषा समूह उप-सहारा क्षेत्र में बोली जाती। यह भाषा समूह विश्व का सबसे बड़ा भाषा समूह माना जाता है। 
 खोइसान भाषा समूह में लगभग ५० भाषाएँ है एवं यह मुख्य रूप से दक्षिण अफ्रीका में बोली जाती है। 
	
उपनिवेशवाद के अन्त होते-होते अधिकतर अफ्रीकी देशों ने यूरोपीय भाषाओं को अपना लिया और उन्हें स्थानीय भाषाओं के साथ राष्ट्रीय भाषा का दर्जा दिया। अंग्रेजी एवं फ्रेंच भाषा अफ्रीका में प्रमुखता से बोली जाती है। इनके अलावा अरबी,पुर्तगाली, अफ्रीकान और मलागासी ऐसी भाषाएँ है जो अफ्रीका में बाहर से आकर काफी प्रचलित हुई। अगर हम भाषाओं की गतिशीलता देखें तो अफ्रीका अधिकतम भाषायी विविधता का महाद्वीप माना जा सकता है, क्योंकि यहाँ पर विस्थापन प्रक्रिया की सबसे कम प्रतिशत पाई जाती है (संसार के 50 प्रतिशत के मुकाबले लगभग 20 प्रतिशत)। एक और ख़ास बात यह है कि जबकि विश्व के बाकि हिस्सों में लुप्त होती हुई भाषाओं की जगह यूरोपीय भाषाओं द्वारा ली जा रही है अफ्रीका में दूसरी अफ्रीकी भाषाएँ (स्वाहिली, वोलोफ, हाउसा, फुल, चिचोना) ही कमज़ोर भाषाओं की जगह ले रही हैं।
अफ़्रीकांस विकिपीडिया विकिपीडिया का अफ़्रीकांस भाषा का संकरण है। यह १६ नवंबर, २००१ में आरंभ किया गया था और इस पर लेखों की कुल संख्या २५ मई, २००९ तक १२,५०० है। यह विकिपीडिया का उन्नासीवां सबसे बड़ा संकरण है।
अफ़्रीकी अमेरिकी, जिन्हें काले अमेरिकी अथवा अफ्रीकी मूल के अमेरिकी के रूप में भी जाना जाता है, संयुक्त राज्य अमेरिका के वो नागरिक हैं जिनकी पूर्ण अथवा आंशिक वंशावली उप-सहारा अफ़्रीका मूल की रही है।   ,       -.  

अफ़्रीकी अमेरिकी संयुक्त राज्य अमेरिका में नस्लीय और जातीय अल्पसंख्यक के हिसाब से द्वितीय सबसे बड़ा समूह है। अधिकतर अफ़्रीकी अमेरिकी पश्चिम और मध्य अफ्रीकी वंश के हैं और वर्तमान संयुक्त राज्य अमेरिका की सीमाओं के भीतर गुलाम बनाकर भेजे गये अश्वेत लोगों के वंशज हैं।,  :    :           , . 29.  , :    , 1998 यद्दपि, कुछ अफ्रीका, कैरेबिया, मध्य अमेरिका और दक्षिण अमेरिकी देशों और उनके वंश के आप्रवासी भी इसी पहचान से जाने जाते हैं।

अफ्रीकी-अमेरिकी इतिहास १६वीं शताब्दी से शुरु होता है जब अफ्रीकियों को जबरन उत्तर अमेरिका में स्पेनी और अंग्रेज़ी उपनिवेशों में ग़ुलाम बना के ले जाया गया था। संयुक्त राज्य अमेरिका के अस्तित्व में आने के बाद भी काले लोगों को गुलाम बनाकर रखना जारी रहा। ये परिस्थितियाँ पुनर्निर्माण, अश्वेत समुदाय का विकास, सैन्य संघर्षों में भागीदारी, नस्लीय अलगाव का अंत और नागरिक अधिकार आंदोलन से बदली। 2008 में, बराक ओबामा संयुक्त राज्य अमेरिका के राष्ट्रपति निर्वाचित होने वाले पहले अफ्रीकी अमेरिकी बने।

 सन्दर्भ 

श्रेणी:अफ़्रीकी अमेरिकी
बैठी हुई नोक आकृति (5वीं शताब्दी ईसा पूर्व-5वीं शताब्दी ईसवी)
योद्धाओं और सेवकों के साथ बेनिन पट्टिका (16वीं-17वीं शताब्दी)

अफ्रीकी कला मूल या स्वदेशी अफ्रीकियों और अफ्रीका महाद्वीप की आधुनिक और ऐतिहासिक चित्रकला, मूर्तिकला, स्थापनाओं और अन्य दृश्य संस्कृतियों का वर्णन करती है। इस परिभाषा में अफ्रीकी प्रवासियों की कला भी शामिल हो सकती है जैसे अफ्रीकी-अमेरिकी, कैरेबियाई या दक्षिण अमेरिकी समाजों में अफ्रीकी परंपराओं से प्रेरित कला। इस विविधता के बावजूद अफ्रीका महाद्वीप की दृश्य संस्कृति की समग्रता पर विचार करने पर एकीकृत कलात्मक विषय मौजूद हैं।सुज़ैन ब्लियर: "अफ्रीका, आर्ट, एंड हिस्ट्री: ऐन इंट्रोडक्शन", ए हिस्ट्री ऑफ आर्ट इन अफ्रीका, पृष्ठ. 1519

मिट्टी के बर्तन, धातुकर्म, मूर्तिकला, वास्तुकला, वस्त्र कला और फाइबर कला अफ्रीका भर में महत्वपूर्ण दृश्य कला रूप हैं और इन्हें अफ्रीकी कला के अध्ययन में शामिल किया जा सकता है।
इतिहास
अफ़्रीकी कला की उत्पत्ति इतिहास में दर्ज होने से बहुत पहले की है। इस क्षेत्र के सबसे पुराने ज्ञात मोती नासरियस शंखों से बनाए गए थे और 72,000 वर्ष पहले व्यक्तिगत आभूषण के रूप में पहने जाते थे। अफ्रीका में लगभग 1,00,000 वर्ष पहले से जटिल प्रक्रिया द्वारा पेंट बनाने के साक्ष्य मौजूद हैं तथा लगभग 3,20,000 वर्ष पहले से पिगमेंट के उपयोग के साक्ष्य मौजूद हैं। नाइजर के सहारा में अफ्रीकी रॉक कला में 6000 वर्ष पुरानी नक्काशी संरक्षित है।

पश्चिम अफ्रीका में, सबसे पुरानी ज्ञात मूर्तियां नोक संस्कृति की हैं जो आधुनिक नाइजीरिया में 1,500 ईसा पूर्व और 500 ईस्वी के बीच फली-फूली। इसकी मिट्टी की आकृतियों में आमतौर पर लम्बे शरीर और कोणीय आकार होते हैं।

इन्हें भी देखें
अफ़्रीका की संस्कृति
नोक संस्कृति

सन्दर्भ

श्रेणी:अफ्रीकी कला
अफ़्रीकी नखरहित ऊदबिलाव (अंग्रेज़ी:   ), जिसे ग्रूट ऊदबिलाव ( ) और अंतरीप ऊदबिलाव (  ) भी कहते हैं, दुनिया का दूसरी सबसे बड़ी मीठे-पानी में रहने वाली जाति है। यह उप-सहारा अफ़्रीका के सवाना (मैदानी) और जंगल इलाक़ों में नदी-झीलों के पास मिलते हैं। इनकी सबसे बड़ी पहचान इनके बिना नखों वाले और (उँगलियों के बीच) अधूरी जाली-वाले पाँव होते हैं। यह अपनी नाखून रहित लेकिन स्पर्श-सक्षम उँगलियों से पानी में और पत्थरों के नीचे केंकड़े, मेंढ़क और अन्य छोटे जीव खाने के लिए खोजते हैं।   :  ,  , . 87,  , 2008,  978-1-77009-240-2, ...         ()        .                   ,    ...

 विवरण 
अफ़्रीकी नखरहित ऊदबिलाव की खाल मोटी और मुलायम और पेट पर लगभग रेशमी होती है। इनका रंग गहरा ख़ाकी होता है और चहरे पर सफ़ेद निशान होते हैं जो नीचे गले और सीने तक जाते हैं। इनके पाँवों में पाँच अँगुलियाँ होती हैं लेकिन अँगुली-विपरीत हो सकने वाले अंगूठे नहीं होते। इन अँगुलियों में नाखून नहीं होते सिवाय पीछे के पाँवों की दूसरी, तीसरी और चौथी अँगुलियों में। दुम मिलाकर इनकी लम्बाई 113-163 सेमी के बीच होती है जिसका लगभग एक-तिहाई उनकी दुम में आता है। इनका वज़न 12 से 21 किलोग्राम के बीच होता है।

 प्रजनन 
बसंत की शुरुआत में मादाओं के 2 से 5 बच्चे होते हैं। नर और मादा दिसंबर में बारिशों के दौरान ब्याहते हैं लेकिन फिर अलग होकर जीवन व्यतीत करते हैं। बच्चों का पालन केवल मादाएँ ही करती हैं। मादाओं की गर्भावस्था लगभग दो महीने (63 दिन) चालती है।

 इन्हें भी देखें 
 ऊदबिलाव

 सन्दर्भ 

श्रेणी:ऊदबिलाव
श्रेणी:अफ़्रीका के स्तनधारी
300
अफ़्रीकी प्लेट एक भौगोलिक प्लेट है जिसपर अफ़्रीका का महाद्वीप और उसके इर्द-गिर्द के समुद्र का कुछ क्षेत्र स्थित है। इसके उत्तर में यूरेशियाई प्लेट, पूर्वोत्तर में अरबी प्लेट, पूर्व में हिन्द-ऑस्ट्रेलियाई प्लेट, दक्षिण में अंटार्कटिक प्लेट, पश्चिम में दक्षिण अमेरिकी प्लेट और पश्चिमोत्तर में उत्तर अमेरिकी प्लेट है।

 इन्हें भी देखें 
 प्लेट विवर्तनिकी

श्रेणी:हिन्दी विकि डीवीडी परियोजना
श्रेणी:हिन्दी विकि डीवीडी परियोजना परीक्षित लेख
श्रेणी:भौगोलिक प्लेटें
श्रेणी:अफ़्रीका का भूविज्ञान
अफ़्रीकी सवाना हाथी (; उच्चा.: अफ़्रीकन बुश एलिफैंट), (वैज्ञानिक नाम: लोक्सोडोंटा अफ़्रीकाना) अफ़्रीकी हाथी के दो प्रजातियों में से एक है। यह संसार का सबसे बड़ा जीवित स्थलीय जानवर है। इसके पैर से कंधे तक की ऊँचाई लगभग 3.96 मीटर और शरीर का वजन लगभग 10.4 टन तक होता है। यह मूल रूप से अफ़्रीका महादेश के 37 देशों में पाया जाता है। इसका निवास स्थान आमतौर पर जंगलों में, घास के मैदानों में एवं कृषि योग्य भूमि पर होता है।

चारित्रिक विशेषता
अफ़्रीकी सवाना हाथी एक सामाजिक स्तनपायी जानवर है। यह गाय, भेड़िया आदि जानवरों की तरह झुंड में यात्रा करना पसंद करता है। यह एक शाकाहारी जानवर है, जो घास, लताओं, जड़ी-बूटियों, पत्तियों और छाल को भोजन के रूप में ग्रहण करता है। इस प्रजाति की मादा हाथियों में मासिक धर्म चक्र तीन से चार महीनों तक चलता है। ये मादा हाथी 22 महीनों तक गर्भवती रहती हैं, जो किसी भी स्तनपायी की सबसे लंबी गर्भधारण अवधि है।

शारीरिक गठन
अफ़्रीकी सवाना हाथी की त्वचा सामान्यतः भूरे रंग की होती है। इसके शरीर पर बाल कम पाए जाते हैं। इसके कान काफ़ी बड़े होते हैं, जो इसके पूरे कंधे को ढक लेते हैं। इसके कान का आकार 2 मीटर  1.5 मीटर (6 फीट 7 इंच  4 फीट 11 इंच) तक हो सकता है। इसके कान नुकीले और त्रिकोणीय आकार के होते हैं। गर्मी के दिनों में हवा के प्रवाह को बनाए रखने के लिए यह अपने कानों को जोर से फड़फड़ाता है, इस प्रक्रिया के दौरान इसके शरीर की रक्त वाहिकाएँ उजागर हो जाती है जिससे गर्म मौसम के नकारात्मक प्रभाव इसके शरीर पर नहीं पड़ते। अतः इसके बड़े कान इसके शरीर की गर्मी को कम करने में भी मदद करते हैं। इसका पश्चकपाल तल आगे की ओर झुका हुआ होता है और इसका पिछला भाग अवतल आकार का होता है। इसके मजबूत दाँत बाहर की ओर मुड़े हुए और आगे की ओर निकले हुए होते हैं। इसकी लंबी सूंड दो अंगुलियों के समान नोक वाली होती है।अफ़्रीकी सवाना हाथी की ऊँचाई 10 से 13 फीट (लगभग 3 से 4 मीटर) तक हो सकती है। इसका विशाल आकार इसे संसार का सबसे बड़ा जीवित स्थलीय जानवर बनाता है।

आवास
अफ़्रीकी सवाना हाथी मूल रूप से उप-सहारा अफ़्रीका के युगांडा, केन्या, तंजानिया, बोत्सवाना, जिम्बाब्वे, नामीबिया, जाम्बिया और अंगोला में पाया जाता है। इस प्रजाति के हाथियों को विभिन्न प्रकार के आवासों के बीच घूमता हुआ देखा गया है। इनमें उपोष्णकटिबंध, समशीतोष्ण और शुष्क मौसम वाले वन, जल से भरे घास के मैदान, घने वन, आर्द्रभूमि आदि शामिल हैं। अफ़्रीकी सवाना हाथी को समुद्र तल से लेकर पर्वत के ढलान तक हर क्षेत्र में देखा जा सकता है। यह माली और नामीबिया के रेगिस्तानी और अर्ध-रेगिस्तानी इलाकों में भी पाया जाता है। इथोपिया में समुद्र तल से 2,500 मीटर (8,200 फीट) तक की ऊँचाई पर भी इन्हें देखा गया है।

वर्तमान स्थिति
औद्योगीकरण के विकास के बाद से अफ़्रीकी सवाना हाथी के निवासस्थान में कमी दर्ज़ की गई है। इस कारण हाथी की यह विशाल प्रजाति विलुप्ति के कगार पर खड़ी है। इसके अलावा अंतर्राष्ट्रीय बाजार में इसके दाँतों की ख़ूब माँग होने के कारण लंबे समय से इसका अवैध शिकार भी किया जा रहा है। 2021 में इनकी संख्या में आई कमी को देखते हुए आईयूसीएन लाल सूची में इस प्रजाति को लुप्तप्राय जानवर के रूप में सूचीबद्ध किया गया है।

इन्हें भी देखें
अफ़्रीकी हाथी
एशियाई हाथी
सन्दर्भ

श्रेणी:वन्य प्राणी
श्रेणी:हाथी